ઉત્સવના સમૂહ અને પ્રકાશના પર્વ એવા દિવાળી પર્વની કાળી ચૌદશ નિમિતે જ્યાં તાંત્રિકો સાધના કરી આસુરી શક્તિને રિઝવા માટે પ્રયત્ન કરતા હોય છે. ત્યારે ગુજરાતમાં એક માત્ર અંકલેશ્વરનાં સિદ્ધ ટેકરી પર બિરાજમાન માંડવેશ્વર મહાદેવ મંદિર ખાતે શિવ ભક્તો દ્વારા ભગવાન શિવના શિવલિંગને ભાતના પીંડથી ઢાંકી પૂજન અર્ચના કરવામાં આવે છે. ઉજ્જૈનના મહાકાલેશ્વર જ્યોતિર્લિંગ બાદ માત્ર અંકલેશ્વર ખાતે આ વિધિ કરવામાં આવે છે. જેનો લાભ લેવા મોટી સંખ્યા માં ભક્તો ઉમટી પડ્યા હતા.